Diari Oficial de la Generalitat Valenciana


Sumari del DOGV 6212, del 23-02-2010 (2010/1620)

RESOLUCIÓ de 28 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual es deixa sense efecte l'ajuda concedida al llargmetratge «Mi querido desconocido».
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1620


Data del document
:   28-12-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual es deixa sense efecte l'ajuda concedida al llargmetratge «Mi querido desconocido». [2010/1620]  
Antecedents de fet  
Primer. Per la Resolució de 10 de març de 2009 de la presidenta de l'Institut Valencià de l'Audiovisual Ricardo Muñoz Suay es van convocar les ajudes a la producció audiovisual per al 2009 (DOCV núm. 6003, de 29 d'abril de 2009).  
Segon. D'acord amb les bases 15, 18, 21 i 24 de la resolució de convocatòria, la vicepresidència de l'Institut Valencià de l'Audiovisual Ricardo Muñoz Suay va resoldre, amb data 30 d'octubre de 2009, el nomenament dels membres de les comissions avaluadores per a la valoració dels projectes presentats.  
Tercer. Les comissions avaluadores de les ajudes a la producció es van reunir a la seu de la Conselleria de Cultura i Esport el 3 de novembre de 2009. Per a la valoració dels projectes les comissions van aplicar els criteris establits en les bases 14, 17, 20 i 23 de la resolució de convocatòria.  
Quart. Les comissions van emetre uns informes en els quals s'especificava la valoració positiva de determinats projectes i la desestimació de la resta en aplicació de les bases de la resolució de convocatòria de les ajudes a la producció de 2009.  
Cinqué. Vistos els informes de les comissions avaluadores de les propostes presentades i la proposta del vicepresident de l'Institut Valencià de l'Audiovisual Ricardo Muñoz Suay, de conformitat amb les bases i modificacions posteriors de la convocatòria, la presidenta de l'Institut Valencià de l'Audiovisual Ricardo Muñoz Suay va resoldre l'adjudicació d'estes ajudes el 5 de novembre de 2009 (DOCV 6151, de 24 de novembre de 2009).  
Sisé. Amb data 15 de desembre de 2009, la productora Futura Films, SLU, que és beneficiària d'una ajuda de 140.000 euros per a la realització del llargmetratge Mi querido desconocido, va enviar un escrit a l'Institut Valencià de l'Audiovisual Ricardo Muñoz Suay en què comunicava la renúncia a la subvenció perquè no podia dur a terme la realització del llargmetratge en els terminis previstos.  
Fonaments de dret  
La presidenta de l'Institut Valencià de l'Audiovisual Ricardo Muñoz Suay és l'òrgan competent per a resoldre en virtut de la resolució de convocatòria.  
En conseqüència, a la vista de l'informe de l'Institut Valencià de l'Audiovisual i acceptant la proposta del vicepresident de l'Institut Valencià de l'Audiovisual, resolc:  
D'acord amb la base 8 de la resolució de convocatòria, acceptar la renúncia presentada per Futura Films, SLU, a l'ajuda de 140.000 euros que li va ser concedida per a la realització del llargmetratge Mi querido desconocido, i deixar sense efecte l'ajuda concedida.  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de l'Audiovisual Ricardo Muñoz Suay en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació de la present resolució.  
València, 28 de desembre de 2009.- La presidenta de l'Institut Valencià de l'Audiovisual Ricardo Muñoz Suay: Trinidad María Miró Mira.